Գործարանը գնելուց հետո սեփականատերերը որոշ փոփոխություններ են կատարել այնտեղ եւ, ինչպես Համլետ Դումիկյանը ներկայացրեց, նույն տեխնոլոգիայով մինչեւ 2014-ը շարունակել են շվեյցարական պանրի արտադրությունը։ «Այս վայրերից ստացվող կաթը բարձրորակ է, եւ լավ պանիր է ստացվում։ Մենք օգտագործել ենք դեռեւս Գոթֆրիդ Գրաֆի ժամանակներից պահպանված սարքավորումները, նկուղները, պահեստները, 10 տոննա տարողությամբ ավազանները, որոնց մեջ պանիրն է պահվել։ Մեքենայացված շատ քիչ պրոցեսներ կան, կարողացել ենք մեծ քանակությամբ պանիր արտադրել բնական եղանակով, վաճառել ենք Երեւանում եւ արտահանել Մոսկվա»,- պատմեց պրն. Դումիկյանը։